CELEX: 22010D0626
Language: sl
Date: 2010-09-17 00:00:00
Title: 2010/626/EU: Sklep Skupnega odbora EU-Mehika št. 1/2010 z dne 17. septembra 2010 v zvezi s Prilogo III k Sklepu Skupnega sveta EU-Mehika št. 2/2000 o opredelitvi koncepta „izdelki s poreklom“ in metodah upravnega sodelovanja

21.10.2010   
            
            
               SL
            
            
               Uradni list Evropske unije
            
            
               L 277/30
            
         SKLEP SKUPNEGA ODBORA EU-MEHIKA št. 1/2010
   z dne 17. septembra 2010
   v zvezi s Prilogo III k Sklepu Skupnega sveta EU-Mehika št. 2/2000 o opredelitvi koncepta „izdelki s poreklom“ in metodah upravnega sodelovanja
   (2010/626/EU)
   SKUPNI ODBOR JE –
   ob upoštevanju Sklepa št. 2/2000 Skupnega sveta EU-Mehika z dne 23. marca 2000 (1) (v nadaljnjem besedilu: Sklep št. 2/2000) in zlasti opomb 2 in 3 Dodatka II(a) k Prilogi III o opredelitvi koncepta „izdelki s poreklom“ in metodah upravnega sodelovanja ter Skupne deklaracije V k Sklepu,
   ob upoštevanju naslednjega:
   
               (1)
            
            
               Priloga III k Sklepu št. 2/2000 določa pravila o poreklu za izdelke s poreklom z ozemlja pogodbenic Sporazuma.
            
         
               (2)
            
            
               V skladu s Skupno deklaracijo V Skupni odbor preuči potrebo po podaljšanju obdobja izvajanja pravil o poreklu iz opomb 2 in 3 Dodatka II(a) k Prilogi III k Sklepu št. 2/2000 po 30. juniju 2003, če se gospodarske razmere, zaradi katerih je bilo pravilo iz navedenih opomb uvedeno, nadaljujejo. Skupni odbor EU-Mehika je 22. marca 2004 in 14. junija 2007 sprejel Sklep št. 1/2004 (2) in Sklep št. 1/2007 (3) o podaljšanju obdobja izvajanja pravil o poreklu iz opomb 2 in 3 Dodatka II(a) k Prilogi III k Sklepu št. 2/2000 do 30. junija 2006 oziroma do 30. junija 2009.
            
         
               (3)
            
            
               V skladu z analizo ustreznih gospodarskih razmer, ki je bila opravljena na podlagi Skupne deklaracije V, je ustrezno, da se začasno podaljša obdobje izvajanja pravil o poreklu iz opomb 2 in 3 Dodatka II(a) k Prilogi III k Sklepu št. 2/2000, da se zagotovi nadaljnja uporaba vzajemno priznanih ugodnosti v skladu s Sklepom št. 2/2000 –
            
         SKLENIL:
   Člen 1
   Pravila o poreklu iz opomb 2 in 3 Dodatka II(a) k Prilogi III k Sklepu št. 2/2000 se uporabljajo do 30. junija 2014, namesto pravil o poreklu iz Dodatka II k Prilogi III k Sklepu št. 2/2000.
   Člen 2
   Ta sklep začne veljati na dan, ko se pogodbenici medsebojno pisno obvestita, da so njuni pravni postopki končani.
   Člen 1 velja od 1. julija 2009.
   
      V Bruslju, 17. septembra 2010
      
         
            Za Skupni odbor
         
         
            Predsednik
         
         Gustavo MARTIN PRADA
      
   
   
      (1)  UL L 157, 30.6.2000, str. 10.
   
      (2)  UL L 113, 20.4.2004, str. 60.
   
      (3)  UL L 279, 23.10.2007, str. 15.